

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**16.**

**Par Ogres novada pašvaldības iekšējo noteikumu Nr.69/2024 “Ogres novada izglītības iestāžu interešu izglītības programmu izvērtēšanas un finansēšanas kārtība” izdošanu**

Ogres novada pašvaldības domes 2021. gada 26. augusta sēdē apstiprināti Ogres novada pašvaldības iekšējie noteikumi Nr. 49/2021 “Ogres novada izglītības iestāžu interešu izglītības programmu izvērtēšanas un finansēšanas kārtība”, kuros noteikta kārtība, kādā tiek izvērtētas Ogres novada pašvaldības un Ogres novada privāto izglītības iestāžu interešu izglītības programmas un veikta valsts mērķdotācijas interešu izglītības pedagogu darba samaksai un valsts sociālās apdrošināšanas obligātajām iemaksām sadale.

Iekšējie noteikumi izdoti saskaņā ar likuma “Par pašvaldībām” 41. panta pirmās daļas 2. punktu, Ministru kabineta 2001. gada 28. augusta noteikumu Nr. 382 “Interešu izglītības programmu finansēšanas kārtība”10. punktu.

Saskaņā ar Oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.

Veicot procesu optimizāciju mērķdotācijas sadales procesā, nepieciešams izdot jaunus iekšējos noteikumus. Jaunie noteikumi nosaka, ka Ogres novada Izglītības pārvaldes Profesionālās ievirzes un interešu izglītības nodaļa izvērtē iesniegtās interešu izglītības programmas un izstrādā priekšlikumu mērķdotācijas sadalei, un mērķdotācijas sadali veic pašvaldības izpilddirektora apstiprināta Mērķdotācijas komisija.

Ņemot vērā augstāk minēto un saskaņā ar Valsts pārvaldes iekārtas likuma 72. panta pirmās daļas 2. punktu, 73. panta pirmās daļas 4. punktu, Ministru kabineta 2001. gada 28. augusta noteikumu Nr. 382 “Interešu izglītības programmu un valsts nozīmes interešu izglītības iestāžu finansēšanas kārtība” 10. punktu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdot** Ogres novada pašvaldības iekšējos noteikumus Nr.69/2024 “Ogres novada izglītības iestāžu interešu izglītības programmu izvērtēšanas un finansēšanas kārtība” (pielikumā).
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)